text:
Amerika viðurkent Jerusalem sum høvuðsstað Ísraels (2. partur)
(Jerusalem – søguligt yvirlit)
Í fyrru greinini ”Amerika viðurkent Jerusalem sum høvuðsstað Ísraels”, umrøddi eg brot úr søgu Ísraels, eftir at bretski herurin tók Jerusalem frá turkum, Osmannaríkinum, í 1917 fram til seksdagakríggið í 1967, tá ið Eystur-Jerusalem aftur kom undir jødiskt vald eftir at hava verið meiri enn 2000 ár undir ymsum fremmandum ræði. Í hesi grein verður farið longur aftur í søguna – til ættarfaðir jødanna – Ábraham, sum varð kallaður av Gudi at fara til Kánansland umleið ár 2000 fyri Kristus.
Fyrsta ábending um Jerusalem í Bíbliuni, er í 1. Mósebók 14,18, tá staðurin Salem verður nevndur í samband við Ábram ættarfaðir jødanna. Í Josvabók 10,1 er tó fyrstu ferð navnið Jerusalem beinleiðis er nevnt í Bíbliuni.
Tíðin, tá ið ísraelsfólk búðu sum fremmand í Egyptalandi, var umleið 1900-1500 fyri Kristus.Tá ið ísraelsfólk var komið inn í landið, eftir útlegdina í Egyptalandi, fekk Judaættin Jerusalem og landaøkið har sum teirra ognarlut. Eftir hetta kom dómaratíðin og kongatíðin í Ísrael, sum var fram til 586 fyri Kristus.
Dávid kongur gjørdi Jerusalem til ein heilagan bý við at flyta sáttmálaørk Guds úr Kirjat Jearim, uttan fyri Jerusalem og inn í Dávidsstað – Jerusalem, sum samstundis gjørdist høvuðsstaður Ísraels.
Síðani hava Jerusalem og navn Dávids verið tengt saman. Dávid var føddur í Betlehem, var kongur í Hebron í 7 ár, síðani kongur í Jerusalem í 33 ár. Dávid kongur búði meginpartin av lívi sínum í Jerusalem. Har doyði hann og er grivin.
Í árinum 586 fyri Kristi føðing tók Nebukadnezar kongur Jerusalem, flutti ein stóran part av íbúgvunum til Bábel og setti eld á býin, sum brendi í grund. Millum teirra, sum tá vóru burturfluttir, vóru Dániel og vinir hansara.
Eftir 70 ára útlegd, tá ið Kýrus kongur í Persia hevði tikið valdið í Bábel, fekk fólkið loyvi at koma heimaftur m.a. undir leiðslu Nehemiasar, Ezra og Zerubbabels. Ísraelsfólk komu úr útlegdini og fóru undir at byggja nýtt tempul í Jerusalem, sum varð kallað Zerubbabels tempul. Hetta annað tempul Ísraels var liðugt bygt umleið ár 516 fyri Kristus.
Tíðina undan Kristi føðing var heilaga landið m.a. hersett av Sýrlandi. Hendan tíðin ber fram ímóti makkabearatíðini umleið ár 200 fyri Kristus, til tætt fram ímóti, at rómverjar tóku landið. Umleið frá ár 103 til 63 fyri Kristus var Ísraelsland eitt sjálvstýrandi kongaríki - einasta tíðarskeið við jødiskum frælsi síðani útlegdartíð teirra til Bábel. Frælst varð landið ikki aftur fyrr enn í 1948 tá ísraelska ríkið varð endurreist og stovnað av nýggjum.
Í árinum 63 fyri Kristi føðing til ár 324 eftir Kristi føðing hersettu rómverjar landið, sum ráddu har á Jesusar døgum. Heródes kongur, róptur Heróds tann stóri, umvældi Zerubbabel-templið og bygdi Antoniaborgina, ið gjørdist stjórnarborg í Jerusalem. Jødar gjørdu uppreistur móti rómverjum umleið ár 66 eftir Kristus. Hetta hevði ógvisligar avleiðingar, tí rómverjar fóru harðliga fram móti íbúgvum Jerusalems og templið varð brent í grund. Hundraðtúsundtals jødar lótu lív. Í sambandi við uppreistur jødanna er tað, at vit hava frásøguna um Massada.
Árini 324-614 hava byzantinar (eysturrómverka keisararíkið) valdi í ísraelslandi og persarar árini 614-637.
Í árunum 637-661 varð landið hertikið av arabiskum-muslimum.
Árini 661-1099 varð Ísraelsland hersett av ymsum arabiskum fólkabólkum, til landið fall í hendurnar á krossfararunum, sum ráddu har árini 1099-1187. Tá var tað Saladin sultanur, sum var muhammedsmaður, sigraði á krossfararunum í bardaganum við fjallið Hattinshornið millum Nazaret og Genezaretsvatnið. Endamál krossfararanna var at bjarga heilaga landinum undan valdi muslima.
Árini uml. 1250-1517 var Jerusalem undir yvirræði egyptisku mamelukka.
Árini 1517-1917 hevði Turkaland (Osmannaríkið) valdið í Ísraelslandi og Jerusalem. Í hesum tíðarskeiði, í uml. 1537, vórðu múrarnir, sum nú eru rundan um gamla Jerusalem, bygdir.
Nú kemur tíðarskeiðið tá ið bretska heimsveldið sigraði á Turkalandi (Osmannaríkinum) sum hevði valdið í Jerusalem og Ísrael. Hetta hendi í 1917, undir fyrra heimsbardaga. Bretland hevði yvirræðið í gamla jødalandi til 14. mai 1948, tá ið teir tóku seg úr landinum á midnátt hendan dagin. Sama seinnapart kl.16 lýsti Dávid Ben Gurion Ísrael at vera ein sjálvstøður státur.
Í 1980 tók ísraelska stjórnin avgerð um, at gera sameinda Jerusalem til høvuðsstað landsins. 6.desember 2017 viðurkendi Amerika, sum heimsins fyrsta land, Jerusalem, sum høvuðsstað Ísraels.
24. desember 2017 valdi miðamerikanska landið Guatemala eisini at viðurkenna Jerusalem.
Svenning av Lofti
Les eisini: Amerika viðurkent Jerusalem sum høvuðsstað Ísraels (1. partur)


c: text/html

text:
Samgongan fjalir kraftigan útreiðsluvøkstur
Ovurstóri útreiðsluvøksturin fyri 2018 kann lættliga koma heilt upp á 10 prosent, og tað prógvar, at samgongan hevur mist alt tamarhald á búskaparligu stýringini í Føroyum
Fíggjarlógaruppskotið fyri 2018 verður hitt mest álvarsama dømið um fullkomna vanstýring av føroyska búskapinum.
Hetta er greitt, nú samgongan av øllum alvi roynir at fjala størsta og mest eksplosiva útreiðsluvøksturin, ið er sæddur í Føroyum í mong ár.
Ørgrynna av ov lágt settum útreiðslum
Sera álvarsligt er, at landsstýriskvinnan í fíggjarmálum í mongum førum setur tølini lægri, enn landsstýrisfólk vísa á. Harumframt eru útreiðslur, ið ikki eru tiknar við á fíggjarlógina ella eru settar lægri, enn roknast kann við – og sum landsstýrið er fult vitandi um.
Ein ørgrynna av útreiðslum, eru ov lágt settar, og her eru nøkur dømi:
-
Barsilsskipanin: 11 mió. kr. lægri enn framrokningar vísa
-
Fólkapensjónin: 6 mió. kr. lægri enn framrokningar vísa
-
Landssjúkrahúsið: 5 mió. kr. lægri enn landsstýriskvinnan í heilsumálum sigur skal til, fyri at varðveita verandi rakstur. So her mugu tiltøk setast í verk, m.a. uppsagnir, um játtanin skal halda
-
Frádráttur fyri limagjald til yrkisfeløg: 40 mió. kr., herav 20 til kommunurnar
-
Endurgjald til kommunurnar fyri fyritíðarpensjónirnar: 25 mió. kr.
Samanlagt er talan um ein vøkstur í útreiðslunum á 159 mió. kr., sum ikki eru tiknar við í upprunaliga fíggjarlógaruppskotinum.
Tá søguliga stóri lønarvøksurin á almenna arbeiðsmarknaðinum verður tikin við, kann endaligi útreiðsluvøksturin lættliga koma heilt upp á 10 prosent í 2018.
Hetta er ein óhoyrt stórur útreiðsluvøkstur, og valla nakrantíð áður er kósin sett so beinleiðis móti búskaparligu tromini, tí trøini halda sjálvandi ikki á við at vaksa inn í himmalin.
Landsstýrið keypir sær atkvøður
Ongantíð fyrr hava føroyingar sæð eitt landsstýri, sum brúkar milliónir oman á milliónir av skattaborgarans pengum til at keypa sær atkvøður fyri at varðveita valdið. Talan er um uppboðsølu av atkvøðu nummar 17.
Mest ófrættakenda dømi er løgtingslimurin, Sonja Jógvansdóttir, sum bert í 2018 fer at kosta føroyingum 65 mió. kr., umframt Sjálvstýrisflokkin, ið eisini lat seg keypa fyri tíggjutals milliónir av skattaborgarans pengum.
Aðrastaðni hevði hetta helst verið nevnt mutur.
Ótálmaðar byrðar á vinnulívið
Samgongan, ið rekur fullkomiliga ábyrgdarleysan búskaparpolitikk, leggur eisini støðugt tyngri byrðar á vinnulívið. Eftir bert trimum árum hevur samgongan økt skattir og avgjøld á tilfeingisvinnuna við oman fyri 300 mió. kr. Hetta svarar til eina øking á heili 200 prosent!
Grammleikin er øðiligur, og oman á hetta ætlar samgongan, at vinnulívið skal brandskattast av sonevndum ”ónormalum vinningi” við heili 70 prosentum, og fyri framman stendur eisini brandskatting av alivinnuni.
Bróta føroyska gulleggið
Eingin eigur at ivast í, at sitandi samgonga hevur slept endanum á útreiðslusíðuni. Útreiðslurnar økjast sum ongantíð fyrr, og aldri áður hava pengarnir fossa so skjótt úr landskassanum.
Samstundis leggur samgongan so harðliga eftir føroyskum fyritøkum, ið veruliga spinna føroyingum gull – serliga uppsjóvarvinnan og alivinnan – at eingin ivi er um, at hóttafall bíðar handan næsta húsahorn.
Veruleikin er, at tey bróta føroyska gulleggið.
Øll sunn fornuft sigur, at ein samgonga, ið bæði økir og fjalir útreiðsluvøkstur, keypir sær atkvøður fyri hópin av skattakrónum og brandskattar vinnulívið, er ein álvarslig hóttan móti búskaparligu framtíð Føroya.
Kósin er sett móti tromini.
Bárður S. Nielsen
formaður í Sambandsflokkinum

robotstxt: allowed

filter: keep


text:
Leys størv
Fyri lærara, sum fer frá fyri aldur, verður søkt eftir lærara at byrja á Skúlatrøð 22. oktober 2018. Lønarbrotið er 0,75 og starvið er tíðaravmarkað til 27. juni 2019.
Hesar lærugreinar eru á tímatalvuni:
2. fl.: Heimstaðarlæra
3. fl.: Støddfrøði, kristni og heimstaðarlæra
5. fl.: Støddfrøði, náttúra&tøkni og søga
Flokslærari í 3. flokki
Lønar- og setanartreytir:
Starvið er lønt í lønarflokki 18.1 – 29.2 samb. avtalu millum Fíggjarmálaráðið og Føroya Lærarafelag.
Umsóknir:
Umsóknir við CV, avritum av prógvum og møguligum ummælum skulu verða skúlastjóranum í hendi í seinasta lagi 8. oktober 2018 kl. 12.00.
Umsóknir skulu sendast við teldupost til: vagn.foldbo@skulin.fo ella sendast til:
Á Skúlatrøð
att: Vagn Foldbo, skúlastjóri
Postsmoga 260
FO-700 Klaksvík
Nærri kunning um starvið fæst við venda sær til Vagn Foldbo, skúlastjóra, á tlf. 780202, ella við at senda teldupost til vagn.foldbo@skulin.fo
Verandi skúlaár ganga 721 næmingar í 1. – 10. flokki á Skúlatrøð. 67 lærarar og 8 námsfrøðiligir stuðlar arbeiða í skúlanum.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Fřroyingar í Grřnlandi
Forlagiđ Tjarnardeild 1998
Triđja bókin um fřroyingar í Grřnlandi snýr seg mest um fřroyskan útróđur og skipsfiskiskap í fimtiárunum. Jógvan Arge greiđir frá, at útróđurin so smátt tók seg upp aftur í Fřroyingahavnini, og tá rćttilig ferđ kom á menninar í Ravns Stóroy. Úrtřkan var viđhvřrt heilt góđ, men stundum gekk av skriđuni.
Fřroyska sjómansmissiónin tók í 30-arúnum stigiđ til at byggja fiskimonnum eitt sjómansheim úti í Fřroyingahavnini, sum Alfred Petersen stóđ fyri tey fyrstu árini. Teir nýggju fřroysku trolararnir fóru av álvara til Grřnlands eftir heimsbardagan og fřrdu mangan góđan fingin heim.
Lřgtingiđ og fiskivinnuan stovnađu Grřnlandsfelagiđ í 1950. Saman viđ norđmonnum og danskarum fór hetta felag miđskeiđis í 50-árunum undir at útbyggja Nordafar í Fřroyingahavnini til eitt fjřlbroytt og framkomiđ virki, men byrjanin var trupul.
Til bílegging


text:
Hydraulik
Hydraulik slangur:
Vit hava eitt stórt úrval av hydraulik slangum á goymslu.
Slangur til kranar, spøl og mangt annað hava vit gjørt nógv av, og síðani Januar 2015 hava vit kunna veitt hydraulik slangur til fiskapumpur umborð á pelagisku skipunum í Føroyum.
Hava tit spurningar, so eru tit altíð vælkomin at seta tykkum í samband við okkum.
Sølufólk:
Hydraulik motorar:
Vit hava eitt gott úrval av hydraulik motorum á goymslu:
- OMP
- OMR
- OMS
- OMPV
Hydraulik fittings:
Vit kunnu veita øll sløg av fitting til slangur og rør.


text:
Kvinnur góða úrtøku
Hjá kvinnum hava bæði liðini spælt, B-liðið (myndin) sunnudagin við 1-0 sigri á Giza Hoyvík, og A-liðið í kvøld, við 2-0 sigri í toppdystinum móti AB/B71 á Sandi.
B-liðið spældi ein sera spennandi dyst móti Giza Hoyvík, sum enn ikki hava nakað stig á kontuni. Okkara kvinnur høvdu leikligu yvirvágina allan dystin. Tó var okkurt vandamikið álop frá Hoyvíksdamunum, men tá var Jana har, sum hon skuldi vera.
Sesilia Olsen skjeyt einsamalla málið miðskeiðis í fyrra hálvleiki. Málið byrjaði í verjuni: Birna avleveraði til Henrikku, sum spældi 1-2 við Sesiliu. Sesilia skeyt og bólturin sat við fremru stong. Hóast høgt trýst allan dystin, eydnaðist tað ikki okkara kvinnum at økja leiðsluna.
Dysturin hjá A-liðinum bleiv útsettur til í kvøld. Lagt varð upp til veruligt brak í oddinum av 2. deild. Við einum dysti meira, lógu vit 3 stig frammanfyri, og hvørki liðið hevði tapt í ár.
Sum skilst varð eisini talan um sera góðan og væl leiktan dyst, og avrik okkara var eisini tað besta higartil í ár. Tað gav eisini úrslit og vit fóru vestur aftur við fullari úrtøku: 3 stigum, 2 málum og ongum ímóti. Mona Sunnuvudóttir Poulsen skoraði bæði okkara mál.


text:
Býráðsfundur 1. juni 2006
1.
J. nr. 251 – 06/00452
Møgulig víðkan og samskipan av musikkskúlavirkseminum í Nes Sóknar Musikkskúla at umfata allar bygdirnar í kommununi.
-Mentanarnevndin mælir at játta kr. 100.000,00 til endamálið
-Fíggjarnevndin mælir til eykajáttan kr. 100.000,00 í hesum fíggjarárinum
-Býráðið samtykt at taka undir við tilmælinum frá mentanarnevndini og fíggjarnevndini.
2.
J. nr. 352 – 06/00460
Áheitan um bygging av Barnagarði á Skála.
-Sosiala nevnd mælir til at kommunan keypir lendi til ein komandi ansingarstovn.
-Býráðið samtykt at taka undir við tilmælinum frá Sosialu nevnd.
3.
J. nr. 352 – 06/00096
Barnaansingin – saman við møguligari ætlan hjá Skótunum at byggja hús í Runavík.
-Sosiala nevnd mælir til at arbeiða víðari við ætlanini
-Býráðið samtykt at taka undir við tilmælinum frá Sosialu nevnd.
4.
J. nr. 105 – 06/00445
Asfaltering av parkeringsøki í Skálafirði.
-Tekniska nevnd mælir til at brúka kr. 100.000,00 og heitir á fíggjarnevndina at játta peningin.
-Fíggjarnevndin mælir til at veita eykajáttan uppá upphæddina
-Býráðið samtykt at taka undir við tilmælinum frá Teknisku nevnd og fíggjarnevndini.
5.
J. nr. 503 – 06/00374
Vegur til útstykking í Rituvík – framhald av Geilargøtu. 3 tilboð eru innkomin
-Tekniska nevnd mælir til at taka av lægsta tilboðnum
-Býráðið samtykt at taka av tilboðnum frá Ronny L. Olsen áljóðandi kr. 380.248,00.
6.
J. nr. 311 – 05/00118
Umsókn frá H. J. Johannesen um bygging av eldraíbúðum á Skála.
-Byggi- og býarskipanarnevndin mælir til býarplansbroyting soleiðis at 4.900 m2 av C-4 økinum verður broytt til B-øki.
-Býráðið samtykt at taka undir við tilmælinum frá Byggi- og býarskipanarnevndini.
7.
J. nr. 135 – 06/00444
Sp/f Tatanka v/ Jóhan á Plógv, søkir um grundstykki á Ídnaðarøkinum.
-Byggi- og býarskipanarnevndin mælir til játta umsóknini
-Býráðið samtykt at taka undir við tilmælinum frá Byggi- og býarskipanarnevndini.
8.
J. nr. 512 – 06/00122
BBR – Service – frábýti av grundstykki á Lambareiði uml. 2.800 m2 til støddar.
-Byggi- og býarskipanarnevndin mælir til frábýta øki til sølu ella leigu
-Býráðið samtykt at taka undir við tilmælinum frá Byggi- og býarskipanarnevndini.
9.
J. nr. T 114a – 06/00465
Ognarhagin á Mýrunum søkir um at frábýta eitt grundstykki burtur av trøðni matr. nr. 114a til KFUM-skótarnir at byggja skótahús á.
-Byggi- og býarskipanarnevndin mælir til játta frábýti
-Býráðið samtykt at taka undir við tilmælinum frá Byggi- og býarskipanarnevndini.
10.
J. nr. 503 – 05/00612
Keyp av lendi til víðkan av útstykking á Skála
-Byggi- og býarskipanarnevndin mælir til at keypa 28.400 m2 til útstykking
-Býráðið samtykt at taka undir við tilmælinum frá Byggi- og býarskipanarnevndini.
11.
J. nr. 561 – 05/00809
Liðugerð av Fjøruvegi í Runavík.
-Tekniska nevnd mælir til bjóða arbeiði út.
-Fíggjarnevndin tekur undir við Teknisku nevnd og mælir til at arbeiðið verður fíggjað við eykajáttan.
-Býráðið samtykt at taka undir við tilmælinum frá Fíggjarnevndini.
12.
J. nr. 521 – 06/00175
Uppskot til sáttmála millum Skála Skipasmiðju og Runavíkar kommunu um leigu av havnalagi á Skála.
-Havnanevndin mælir til at gera sáttmála um leigu fyri 2 ár.
-Býráðið samtykt at taka undir við tilmælinum frá Havnarnevndini.
13.
J. nr. 305 – 05/00286
Eykajáttan til umsorganararbeiðið á Eldrasambýlinum á Skála.
-Sosiala nevnd hevur samtykt at biðja fíggjarnevndina um eykajáttan uppá kr. 64.000,00
-Fíggjarnevndin mælir til at veita eykajáttan uppá 64.000,00
-Býráðið samtykt at taka undir við tilmælinum frá Sosialu nevnd og Fíggjarnevndini.
14.
J. nr. G 219e – 05/00043
Viðvíkjandi sølu av bygninginum á matr. nr. 219e til P/F Kongshavn.
-Fíggjarnevndin mælir til at selja grundøki við tinglýstum servituttum
-Býráðið samtykti at útseta málið.
15.
J. nr. OY 118b – 04/00273
Viðvíkjandi sølu av bygninginum á matr. nr. 118b í Oyndarfirði, til Pan Fish
-Fíggjarnevndin mælir til at selja grundøki við tinglýstum servituttum
-Býráðið samtykti at útseta málið.
16.
J. nr. 132 – 05/00074
Út- og umbygging av Runavíkar kommunuskúla.
-Articon var á fundinum og kunnaði um ætlanina.


text:
Ofta settir spurningar
Hvussu flyti eg bústað?
Fólk, ið skifta bústað, skulu boða fólkayvirlitinum frá í seinasta lagi 5 dagar eftir at flutt er:
- FLYTING Í KOMMUNUNI
Fólk, sum skifta bústað í Runavíkar kommunu, skulu skrivliga boða fólkayvirlitinum hjá Runavíkar kommunu frá flytingini.
- FLYTING FRÁ AÐRARI KOMMUNU Í FØROYUM TIL RUNAVÍKAR KOMMUNU
Verður flutt frá aðrari kommunu í Føroyum til Runavíkar kommunu, skal flytingarskjal fyllast út á fólkayvirlitinum hjá Runavíkar kommunu, sum síðani boðar fráflytingarkommununi frá flytingini.
- FLYTING ÚR NORÐURLANDI TIL RUNAVÍKAR KOMMUNU
Verður flutt úr einum Norðurlandi til Runavíkar kommunu, skal flytingarskjal fyllast út á fólkayvirlitinum hjá Runavíkar kommunu.
- FLYTING ÚR RUNAVÍKAR KOMMUNU TIL NORÐURLAND
Verður flutt úr Runavíkar kommunu til eitt Norðurland, skal boðast frá hesum í kommununi flutt verður til.
- FLYTING ÚR ØÐRUM LANDI ENN NORÐURLANDI TIL RUNAVÍKAR KOMMUNU
Verður flutt úr einum landi uttan fyri Norðanlond til Runavíkar kommunu, skal flytingarskjal fyllast út á fólkayvirlitinum hjá Runavíkar kommunu.
- FLYTING ÚR RUNAVÍKAR KOMMUNU TIL ONNUR LOND ENN NORÐURLOND
Verður flutt úr Runavíkar kommunu til onnur lond enn Norðurlond, skal boðast frá til fólkayvirlitið hjá Runavíkar kommunu.
- Leinkja til oyðubløð
Hvussu skal eg bera meg at, fyri at fáa eitt grundstykki?
Áðrenn tú verður skrásettur á grundstykkjalistanum skal eitt gjald á kr. 3.000,- gjaldast á eina av niðanfyristandandi konti: viðmerkt “grundstykkjalistin depositum”
BankNordik konto nr. 6460-112.036.2
Eik Banki konto nr. 9181-187.701.3
Samstundis verður váttað, at tú uppfyllir treytirnar í “Reglugerð fyri grundstykkjalistan hjá Runavíkar kommunu”, sum er at síggja niðanfyri.
Far til umsóknarblaðið her.
Sí tøk grundstykkir her.
Reglugerð fyri grundstykkjalistan hjá Runavíkar kommunu
- Frá 01.06. 2014 skulu allar umsóknir til grundstykkjalistan verða skrivligar.
- Umsóknin verður sett á grundstykkjalistan, tá umsøkjarin hevur goldið kommununi tað til eina og hvørja tíð ásetta depositum.
- Fyri at vera settur á listan, skal umsøkjarin vera
- Fyltur 18 ár
- Ikki eiga kommunalt ella privat grundøki í Runavíkar kommunu ella vera giftur ella samlivi við persón, ið eigur slíkt grundøki
- Hava inngoldið kr. 3.000,- í depositum. Upphæddin verður trekt av søluprísinum fyri grundøkið, tá hetta verður útlutað
- Velur umsøkjari av eini ella aðrari orsøk at lata seg strika av aftur listanum, verður upphæddin goldin aftur uttan rentur.
- Umsøkjari, ið stendur fremst á listanum, fær fyrst boðið grundøki.
- Umsøkjari, sum sambært grundstykkjalistanum fær boðið kommunalt grundøki, men ikki hevur møguleika at taka av tilboðnum, kann, um hann ynskir tað, varðveita plássið á gundstykkjalistanum. Hetta kann tó bert gerast tvær ferðir, og verður umsøkjarin strikaður av listanum, um hann ikki tekur av triðju ferð.
- Um umsøkjari ella hjúnafelagi/samlivari eiga hús, tá hann søkir um ella fær tilboð um kommunalt grundøki, kann hann ikki fáa játtað grundøki frá kommununi, fyrrenn váttan fyriliggur uppá at húsini verða seld.
- Nevndu reglur verða at galda fyri grundstykkjalistan hjá Runavíkar kommunu, og verða stýrdar umsitingarliga.
- Møgulig frávik frá reglunum kunnu bert góðtakast, tá talan er um serstakar grundir, og skal Byggi- og býarskipanarnevndin í hvørjum einstøkum føri góðkenna hesi.
Hvat geri eg í samband við jarðarferðir?
Boðast skal frá til gravaran, Børge Lamhauge, tlf. 223603 skjótast møguligt, og áðrenn jarðarferðin verður kunngjørd.
Kommunan bjóðar líkbil um hetta ynskist. Neyðugt er at gera avtalu um, nær kistan skal koyrast. Líkvognurin v/Maggi Olsen tlf. 22 52 27 / 44 79 62.
Lána flagg og/ella flaggstong ?
Møguligt er at lána fløgg frá kommununi. Tey fáast við at venda sær til kommunuskrivstovuna.
Eisini er møguligt at lána flaggstong við fóti. Avtalað um hetta verður gjørd við arbeiðsformannin á tlf. 237056.
Tað er ókeypis at lána flagg og flaggstong, men ein má sjálvur skipa fyri koyring av flaggstong, sum krevur bil við krana.
Í samband við andlát rindar kommunan fyri koyring.
Hvussu kann ein fáa frípláss á barnaansingarstovnum?
Foreldur, ið hava børn í kommunalu ansingarskipanini, kunnu søkja kommununa um frípláss. Umsóknarblað verður útfylt og latið saman við inntøkuupplýsingum v.m. sí kunngerð og útrokningartalvu. Umsóknarblað fæst á kommunuskrivstovuni og á heimasíðuni undir “Oyðubløð”.
Tað kann veitast fult ella partvíst frípláss, alt eftir inntøku. Frípláss skal søkjast av nýggjum hvørt ár, í seinasta lagi 1. juli. Verður umsóknin latin inn eftir henda dag, verður møgulig játtan galdandi frá 1. í mánaðinum, eftir at umsóknin er móttikin.
Foreldrini hava skyldu at boða kommununi frá, um broytingar í inntøkuviðurskiftunum og øðrum viðurskiftum sum ávirka játtanina.
Hvussu og hvar kann eg fáa bátapláss?
Tey ið ynskja bátateym í Funningsfirði, Oyndarfirði, Skálafirði, Skála, Søldarfirði, á Glyvrum og í Runavík biðjast venda sær til Runavíkar havn á tlf. 447015 ella á teldupostinum port@runavik.fo


text:
Vit søkja lærling til handverkarabúðina
Vit gleða okkum til at fáa ein lærling, sum er við til at taka ábyrgd, vísa áhuga og fegin vil læra og arbeiða. Gott lag og lætt sinni er góður eginleiki at hava við, tí vit skulu eisini hava tað stuttligt, tá vit arbeiða. Saman við góðum starvsfeløgum, skalt tú verða við til at tryggja okkara kundum bestu tænastu í einum nýmótans virki í stórari menning.
Í lærutíðini lærir tú millum annað at selja, um kundarøkt, byggitilfar, amboð, besløg, arbeiðsklæðir, osfr.. Eisini lærir tú tað sum krevst í einum nútímans virki, so sum goymslustýring, innkeyp, logistikk, marknaðarføring og annað.
Lærlingaútbúgvingin hjá okkum er eitt gott grundarlag fyri eini spennandi yrkisleið, um tú ætlar tær at starvast innan sølu.
Í lærutíðini skalt tú nakrar ferðir á skúlabonk í Danmark. Tað er neyðugt at tú hevur FHS- ella HH-prógv.
Starvið verður sett skjótast til ber, men vit bíða fegin eftir rætta persóninum .
Send eina umsókn til hn@balslev.fo í seinasta lagi fríggjadgin 10. nov.
Nærri fæst at vita um starvið við at venda sær til Hera
í handverkarabúðini á tlf. 34 50 80 ella hn@balslev.fo
Lærlingurin er funnin! :)


text:
Eg var í góðum lag tá eg vaknaði í morgun. Eg fór tíðliga upp og hevði góða tíð. Fyrilesturin var fínur og eg hevði eina spennandi avtalu aftaná døgurða. Eg hevði eisini avtalað við sjeikin at vit skuldu fara at... Continue reading →
Ljósareytt var og er mín yndislitur.. Sum sagt, so elski eg leygardagar! .. Men hvør ger ikki tað?? Eg var í hesum báðum settunum í gjár. Tvey av mínum yndissettum <3 Tá eg var lítil og/ella yngri, fóru vit ofta... Continue reading →
Vit fluttu inn í úbúðina hjá okkum í oktobur 2015. Um tad tíðina, sá eg hetta fitta borðið og stólarnar á DBA.dk. Tad var so bíligt, at eg hugsaði at hatta var fínt hjá okkum at hava, fyri fyrst. Men... Continue reading →


text:
Danska Svimjisambandið hevur sambært SwimNews.dk enn einaferð broytt kravtíðirnar til DÅM, um enn bara við at slækka uppá kravtíðina til 100 rygg hjá gentum árgang 1999 og yngri. Gladsaxe hevur koyrt høvuðsvenjara og fyrstaliðsvenjara, tí at úrslitini ikki hava verið nóg góð í ár. Høvuðsvenjarin í Korsør er farin frá vegna ósemju um hvør sum skuldi verða høvuðsvenjari í einum nýggjum startfelagsskapi við Slagelse Svømmeklub. STO95 er farið í upploysn vegna ósemju millum tey trý feløguni, og í staðin søkja nú tvey av teimum eftir nýggjum høvuðsvenjara til komandi STO10. Hadsund Svømmeklub er við at fella niðurfyri, tí at tey ikki finna fólk til nevndina. Lotte Friis hevur trupulleikar við at fáa tíð at venja, nú útbúgvingin hjá henni krevur at hon skal út at arbeiða. Og Mette Jacobsen vil strikast sum heiðurslimur í Nakskov Svømmeklub, tí at aðalfundurin har herfyri samtykti at strika ein annan heiðurslim.
Nokk so nógv rumbul í danskari svimjing í løtuni
Danska Svimjisambandið hevur sambært SwimNews.dk enn einaferð broytt kravtíðirnar til DÅM, um enn bara við at slækka uppá kravtíðina til 100 rygg hjá gentum árgang 1999 og yngri. Gladsaxe hevur koyrt høvuðsvenjara og fyrstaliðsvenjara, tí at úrslitini ikki hava verið nóg góð í ár. Høvuðsvenjarin í Korsør er farin frá vegna ósemju um hvør sum skuldi verða høvuðsvenjari í einum nýggjum startfelagsskapi við Slagelse Svømmeklub. STO95 er farið í upploysn vegna ósemju millum tey trý feløguni, og í staðin søkja nú tvey av teimum eftir nýggjum høvuðsvenjara til komandi STO10. Hadsund Svømmeklub er við at fella niðurfyri, tí at tey ikki finna fólk til nevndina. Lotte Friis hevur trupulleikar við at fáa tíð at venja, nú útbúgvingin hjá henni krevur at hon skal út at arbeiða. Og Mette Jacobsen vil strikast sum heiðurslimur í Nakskov Svømmeklub, tí at aðalfundurin har herfyri samtykti at strika ein annan heiðurslim.


text:
Fyrisøgn 7 í NEM - mál í triðja
Eg eiti Janus og búgvi í Klaksvík. Eg eigi eina kettu, sum eitur Kiskan. Hon
er so fitt, og eg eri ógvuliga góður við hana. Eg ansi altíð væl eftir henni, men
ein dagin, tá ið eg kom úr skúla, var eingin ketta inni hjá okkum. Eg rópti, men
eingin ketta kom ímóti mær.
Eg ætlaði mær júst at fara at leita, tá ið mamma kom inn. Hon segði mær, at
Jóhan hevði koyrt á kettuna. Pápi var farin til djóralækna við henni. Mamma
segði, at eg ikki skuldi vera keddur, tí kettan hevði ikki fingið stóran skaðar.


text:
Eitt FM skal vinnast á heimavølli, so sleppur felag, fjepparar og lið at hátíðarhalda tað á heilt rættan hátt. Eg var í Gundadali í dag, og upplivdi dystin millum tvær av kempunum í føroyskari fótbóltssøgu bresta saman í einum lagnudysti, ið endaði við at avgera bæði meistaraheitið og nokk eisini niðurflytingina.
Nú eru nøkur ár síðan eg flutti heimaftur til Føroyar, og havi við jøvnum millumbilum verið og hugt at HB í Gundadali, HB er mítt havnarlið, og tað er vanliga ein hugnalig løta, serliga eftir at miðlingasonurin er vorðin HB’ari og tímur við til dystirnar.
Hetta árið er so absolutt tað, har eg havi sæð flestar dystir hjá HB, fyrst og fremst tí vit skipaðu fyri ymiskum í sambandi við ferðina hjá HB piltum í summar. Eftir hetta hevði man fingið sína gongd í HB-húsinum, og sostatt havi eg hildið á at komið til rættiliga nógvar dystir, hóast eg ikki longur havi arbeiði at gera har.
Fyri tveimum vikum síðan fóru eg og synirnir til Fuglafjarðar í vón um at sleppa at uppliva, at Føroyameistaraheitið kom í hús, men tað gekk ikki so væl. Men eftir at hava uppliva frálíka stemningin í Gundadali, leggi eg ikki petti í, um vit máttu bíða til at vinna meistaraheitið á heimavølli, tí tað er altso nakað heilt serligt.
Fyrst til TB, vit síggjast aftur í bestu deildini skjótt!
So til HB, til lukku við meistaraheitinum og takk øll tit, sum gjørdu stemningin so góðan, sum hann var í Gundali í dag. Her er eitt klipp frá løtuni, tá dómarin bríkslaði á síðsta sinni.


text:
Ikki eri eg HB-ari og síggi ikki nógvar fótbóltsdystir, men fylgi væl við í útvarpi og serliga nógva fótbóltsprátinum í Vespureiðrinum, Kringvarpinum og Rás2 nú FM1. Hesir ”kønu” kunnu práta í tímar um fótbólt og eisini um dystir, sum ikki eru spældir. Minnist tíðliga í vár, tá teir ”kønu” mettu um møguleikarnar hjá HB, har onkur metti HB at røkka triðja plássið, meðan aðrir søgdu fjórða og fimta plássið. Men her fóru teir skeivir
Eitt er, at HB vinnur trygd uppiborið meistaraheitið, men annað er HB venjarin íslendingurin Heimir Guðjónsson úr FH, sum kom til Føroya, og eftir stuttari tíð broytti allan hugburð í HB og setti øll hini liðini so dyggiliga á pláss. Sum ein av teimum ”kønu” sigur: – Heimir borðreiddi við spæliskipan, sum passaði til HB liðið, men hetta kravdi, at menn vandu átta ferðir um vikuna eisini um morgunin, skuldu teir orka at fylgja hesi nýggju spæliskipan. Til tess at fáa kabálina at ganga upp, kom 29 ára gamli íslendingurin Brynjar Hløðversson við Heimir til Føroyar. Spyrt HB viðhaldsfólk, tú kennir, so siga tey Brynjar ar vera týdingarmesta spælaran á liðnum.
Spælarar, sum vóru ov tungir, fingu boð at missa nøkur kilo, skuldu teir vera við. Eisini legði Heimir dent á mentala venjing sum joka. Men hvør er hesin Heimir Guðjónsson, sum í fleiri ár setti sítt fingramerki í FH og íslendskan fótbólt. Havi kagað eitt sindur til Íslands.
Heimir spældi sjálvur á besta liðnum hjá FH frá 2000-2005, har hann sum spælari vann meistaraheitið tvær ferðir í 2004 og 2005, síðani var hann tvey ár hjálparvenjari, men í 2008 gjørdist hann høvuðsvenjari hjá FH, har hann vann meistaraheitið í 2008, 2009, 2012, 2015 og 2016, tað vil siga fimm meistaraheitið í tíggju ár. Í 2010 vann FH eisini steypakappingina.
Eitt er, at HB vinnur uppiborið meistaraheitið, men fyri meg og onnur er ógvuliga áhugavert at eygleiða, hvussu meistaraheitið er vunnið. Fótbóltsvenjari segði mær hesi orð: – HB spælararnir í miðal eru í nógv betri venjing frá kappingarbyrjan enn spælarar í hinum feløgunum. Heimir hevur borðreitt við eini spæliskipan og venjing, sum spælararnir skulu fylgja 100%. Allir spælarar kenna sína uppgávu, sum hevur ført HB liðið á meistarakós.
– Vit hava sæð HB lið, sum hevur havt nógmikið av orku eisini seinast í dystinum, liðið hevur rætt og sætt trumlað hini liðini við hesum serliga pressfótbólti, har mótstøðuliðið ikki fær lætt a spæla sítt spæl. Ja, onkur sigur, at teir hava verið hepnir í fleiri dystum, men tú ert ongantíð heppin allar 27 dystirnar, sigur venjari, og hepni fylgir liðum sum søkja hepni, og hann heldur fram.
– Tað mest áhugaverda er, hvat hini liðini nú skulu gera, tí halda tey fram at venja fýra ferðir um vikuna, og HB eisini næsta ár venur átta ferðir um vikuna fyrst á árinum, so klára hini liðini heldur ikki at fylgja HB næsta kappingarár. Við somu gongd gerst HB liðið enn betri, so einfalt er tað, sigur venjarin.
Í føroyskum fótbólti ganga nógvir venjarar aftur ár um ár og skifta mangan felag. Feløg keypa útlendskar spælarar, sum koma og fara eisini í kappingarárinum. HB hevur í fleiri ár leita eftir loysnini, men ikki funnið hana. Venjarar og úlendskir spælarar eru farnir og komnir. Haldi eisini, at HB viðhaldsfólkini eru ógvuliga krevjandi í mun til tildømis B36. Orsøkin er uttan iva, at HB hevur vunnið so nógv.
Vit kunnu nevna føroysk venjaranøvn sum Sigfríð Clementsen, Sámal Erik Hentze, Mikkjal Thomassen, Heðin Askam, Trygva Mortensen, Heðin Klakkstein og aðrar, sum uttan iva eru frálíkir venjarar, men nú kom Heimir Guðjónsson til Føroya og sá, hvat vantaði í føroyskum fótbólti og serliga í HB. Hetta er alt ómetaliga spennandi og áhugavert, og eftir stutta tíð gjørdi hann bart.Fyri meg og onnur er ikki nokk at hoyra HB spælarar siga, at samanhaldið er gott, tí sjálvandi er samanhaldið eisini gott í fleiri spælarahópum. Sjálvur haldi eg, at HB veruliga fekk luft undir veingirnar, tá liðið spældi javnleikin ímóti B36, tá B36 brendi tvey brotsskot. Og so var tað dysturin á Summarfestivalinum, sum endaliga staðfesti, at HB var á meistarakós. Eisini er áhugavert, at Heimir tók slitmannin Brynjar Hløtarsson við sær til Føroyar til tess at fáa HB kabálina at gonga upp.
Heimir Guðjónsson hevur sjálvandi høvuðsæruna, at HB vinnur uppiborið meistaraheitið. Spælararnir hava 100% fylgt venjingunum bæði á morgni og um kvøldið og hava trúð uppá mannin. Rætt gjørdu teir, og meistaraheitið í 2018 er skjáttuni. Áhugavert at fylgja við, hvussu hetta meistaraheitið var vunnið, og hvat hini liðini borðreiða við næsta kappingarár. (Vagnur)


text:
Tað finst ikki ein almenn føroysk skrá, sum eintýðugt eyðmerkir føroyskar fyritøkur. TAKS hevur sokallaði vinnuskránna, sum skrásetir ein part av føroysku fyritøkunum og har lykilin í eyðmerkir er V-talið. Skráseting Føroya skrásetir eisini ein part av fyritøkunum og har er lykilin partafelagsnummarið.
Tí er neyðugt at menna eina skrá, sum inniheldur allar grundleggjandi upplýsingar um fyritøkur ella aðrar løgfrøðisligar eindir enn persónar. Hetta verður almenna skráin har allir upplýsingar um fyritøkur verða skrásettir og dagførdir. Hendan skráin skal so umvegis Heldina viðlíkahalda grundleggjandi upplýsingar um fyritøkur í miðfirraðu skráunum hjá almennum stovnum og privatum fyritøkum.
Grundardátu verkætlanin í samband við virkir hevur hesi verkevnir:
- at skapa grundarlag fyri eini almennari skrá við grundleggjandi upplýsingum um føroyskar fyritøkur, harundir
- at staðseta myndugleika á málsøkinum
- at gera lóggávu fyri málsøkið
- at menna konsept og skipan
- at verkseta skipanina


text:
Verkætlanarleiðari til Grundardátur
Søkt verður eftir einum fólki at leiða verkætlanina Grundardátur. Umframt hesa verkætlanina, kann seinni eisini gerast talan um at leiða aðrar verkætlanir í Talgildu Føroyum.
Høvuðsuppgávurnar eru m.a. hesar:
- Skipa, manna og gera ætlanir fyri verkætlanina
- Handfara áhugapartar og váðar
- Leiða starvsfólkini í verkætlanini
- Samskifta við og rapportera til stýrisbólk og verkætlanarstjóra fyri Talgildu Føroyum
- Hava fíggjarliga ábyrgd av verkætlanini, m.a. leggja fíggjarætlan saman við verkætlanarstjóra, gera og góðskutryggja verkætlanarroknskap.
- Luttaka saman við hinum verkætlanarleiðarunum í strategiskum spurningum viðvíkjandi Talgildu Føroyum.
Lesið meira um grundardáta her
Førleikar og útbúgving
Tú skalt hava holla vitan um og royndir við verkætlanarleiðslu, og skalt í hesum sambandi vísa á royndir sum verkætlanarleiðari av verkætlanum, sum í vavi og innihaldi minna um hesa verkætlanina.
Tú skalt eisini hava kunnleika um, og helst royndir við at brúka verkætlanarleiðsluamboð og -háttalag. Tað er eisini fyrimunur, kennir tú til at menna og seta í verk loysnir, sum eru avbjóðandi, tá ið talan er um KT, men eisini fyriskipanarliga, løgfrøðiliga og politiskt.
Tað er fyrimunur, hevur tú viðkomandi útbúgving á kandidat- ella bachelor stigi innan KT, samskifti, organisatión ella líknandi.
Setanar- og lønarviðurskifti
Starvið er tíðaravmarkað fulltíðarstarv í 4 ár. Starvið verður helst flokkað eftir BLF-sáttmálanum, AKF-sáttmálanum ella Starvsmannafelagssáttmálanum.
Starvið verður lønt eftir, hvørjar royndir og viðkomandi útbúgving tú hevur, umframt møguleika fyri serligari viðbót. Starvið verður skipað í Talgildu Føroyum, og tú kemur at vísa til verkælanarstjóran fyri Talgildu Føroyar.
Umsókn
Skrivlig umsókn við avriti av prógvum, cv, viðmælum o.ø. skal verða send Gjaldstovuni, Kvíggjartún 1, Boks 2009, 160 Argir ella við teldubrævi til talgildu@talgildu.fo. Umsóknin skal hava frámerkið “Starvsfólk til Talgildu Føroyar” viðmerkt hvat av størvunum sum søkt verður um.
Umsóknarfreistin er 16.11.2016 á middegi. Nágreiniligari upplýsingar fáast við at venda sær til Gjaldstovuna, Nicolai Balle, verkætlanarstjóri fyri Talgildu Føroyar, sum er at hitta á nicolai.balle@gjaldstovan.fo ella á 792424.


text:
Nevndin í SU Norð
Frá vinstru: Katrina Rógvadóttir, Henný Rógvadóttir,
Paul Kjartan Matras, Jógvan Kallsgarð, Birita Matras Petersen.
Terja Ósá væntar á myndini.
Nevndin í SU Mið
Ovast frá vinstu: Magnus Høgenni, Sámal Kristiansson, Karin Reginsdóttir Joensen, Bartal Súsonnuson Hansen, Bergur Arnbjarnarsonur Dalsgarð, Barbara Eysturoy
Niels Finsensgøta 14, FO-100 Tórshavn, Tlf +298 250104, su@su.fo
Økisfeløg
Økisfeløg arbeiða meira ítøkiligt við at skapa ein veruligan pall, har ungir sosialistar kunnu kenna seg heima og luttaka í at skapa góðan politikk, í mun til Landsnevndina, sum hevur til endamáls at stýra yvirskipaða politiska virkseminum í felagnum og at skipa fyri felags tiltøkum.
SU Norð
Fyrsta økisfelagið hjá SU varð stovnað tann 4. mai 2016, og verður rópt SU Norð. SU Norð umboðar Norðoyggjar og Eysturoynna.
Í nevndini fyri SU Norð sita:
Paul Kjartan Matras, formaður
Katrina Rógvadóttir, næstforkvinna
Birita Matras Petersen, kassameistari
Terja Ósá, nevndarlimur
Ronja Bárðardóttir Tórgarð, nevndarlimur
Jógvan Kallsgarð, tiltakslimur
Henný Rógvadóttir, tiltakslimur
SU Mið
SU Mið umboðar miðstaðarøkið.
Í nevndini fyri SU Mið sita:
Rói Dam Dalsgarð, formaður
Bergur Arnbjarnarsonur Dalsgarð, næstformaður
Sára Maria Dalsgarð, skrivari
Bartal Súsonnuson Hansen, kassameistari
Manne Næs Mortanson, tiltakslimur
SU Suður
SU Suður umboðar Lítla Dímun, Stóra Dímun, Sandoynna, Skúvoynna og Suðuroynna.
Í nevndini fyri SU Suður sita:
Elma Næs Mortansdóttir, forkvinna
Brandur Solmunde, næstformaður
Jónas Holm Wentzlau, kassameistari
Drós Ákadóttir, skrivari
Andreas Jacobsen, nevndarlimur
SU skal umboða alt landið!
Ætlanin er, at halda fram við at stovna økisfeløg við ti endamálið at fevna um allar Føroyar. Tískil eru vit farin undir at savna fólk til SU Vestur.
Ert tú áhugað/áhugaður í at gerast partur av SU og tilknýtast einum økisfelag?
Tekna teg sum lim í SU her


text:
- Tíðindi, mentan og ítróttur
MFS: Føroyar eiga at fara upp í Bologna-samstarvið
Tak niður
Meginfelaga Føroyskra Studenta fekk nýtt ráð í síðstu viku. Ráðið hevur longu sett út í kortið, hvat tað fer at berjast fyri.
Eitt nú ætlar ráðið at arbeiða fyri at fáa eina føroyska góðskutryggingarskipan.
Við øðrum orðum skulu føroysku útbúgvingarnar vera partur av Bologna-sáttmálanum.
Ikki tað - føroysku útbúgvingarnar plaga at verða góðkendar uttanlands - men tað er ikki ein sjálvfylgja.
Barbara Gaardlykke Apol, nýggj forkvinna í MFS, vitjaði Summartíman.
Sí eisini


text:
Skynsamur flutningur er evnið í FLL 2009
Skynsamur flutningur (Smart Move) er evnið í First Lego League (FLL) kappingini í ár. FLL hevur til endamáls at fremja áhugan fyri náttúruvísindum og tøkni millum børn og ung.
First Lego League (FLL) hevur til endamáls at fremja áhugan fyri náttúruvísindum og tøkni millum børn og ung, og føroyskir ungdómar hava tikið lut í FLL kappingum í fleiri ár. Í ár er evnið Skynsamur flutningur (Smart Move).
Við hesum evninum ræður um at finna hugskot og loysnir til hvussu atgongd til fólk, støð, vørur og tænastur kann sklpast á skynsaman, tryggan og effektivan hátt. Í sambandi við uppgávuna verður neyðugt hjá teimum, sum luttaka, at meta um fleiri flutningshættir enn fólk dagliga eru von at brúka, og eisini at kanna møguleikar fyri snildisliga at tillaga flutningsskipanirnar.
Skúlanæmingar kring landið, leggið í vaðið!
Evnið Skynsamur flutningur (Smart Move) gevur næmingum í øllum skúlum, á øllum floksstigum og í øllum lærugreinum at liggja fram við!
Ítøkiliga uppgávan í ársins FLL kapping verður almannakunngjørd tann 12. september 2009.
Fólk frá NVD eru við
Kurt Madsen, sum dagliga starvast á Fróðskaparsetrinum, er høvuðssamskipari av føroyska FFL-tiltakinum, umframt at hann eisini er ein av dómaranum bæði í norðurlendsku finaluni og í FLL heimsmeistaraskapinum. Náttúruvísindadeildin hevur eisini umboð í dómaraliðnum.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
10. mai 2000Nr. 67
Løgtingslóg um dagstovnar og dagrøkt, sum seinast broytt við løgtingslóg nr. 45 frá 30. apríl 2018 1)
§ 1. Løgtingslógin fevnir um virksemi á dagstovnum og dagrøktum, sum í samráð við foreldraráðið virkar fyri uppaling og menning av børnum sambært fullgóðari námsfrøðiligari stevnu.
Endamál
§ 2. Endamálið við námsfrøðiliga arbeiðinum á dagstovninum og dagrøktini er:
- við umsorgan, í tryggum og barnavinarligum umhvørvi, at menna og menta børnini á fullgóðan hátt og í samvinnu við foreldrini at geva børnunum eina kristna og siðalagsliga uppaling,
- at menna barnanna andsfrælsi, tollyndi, javnvirði og fólkaræði,
- at búgva børnini til innlivan, samavgerð, samábyrgd, rættindi og skyldu í einum fólkaræðisligum samfelag,
- at menna tey skapandi evnini hjá børnunum við atliti til at styrkja teirra samleika, sjálvsvirði, sjálvskenslu og evni til at taka sær av egnum viðurskiftum á ein friðarligan og samstarvandi hátt,
- at tryggja børnunum eitt heilsugott og rørsluliga stimbrandi umhvørvi innandura og við uttanumøki, sum hóskar til barnsins aldur og førleika,
- í samstarvi við heimini at styrkja um barnsins fjølbroyttu menning í tøttum samspæli við náttúruna.
Stk. 2. 2) Landsstýrismaðurin hevur yvirskipaðu námsfrøðiligu ábyrgdina av dagstovnaøkinum, og landsstýrismaðurin veitir kommununum yvirskipaða námsfrøðiliga vegleiðing og ráðgeving, sbr. § 3, stk. 3.
Dagstovnaráð 2)
§ 2 a. 2) Landsstýrismaðurin kann áleggja kommununum í felag innan nærri ásetta freist at seta á stovn eitt dagstovnaráð, sum skal veita kommunum og landi ráðgeving og vegleiðing í námsfrøðiligum spurningum.
Stk. 2. Dagstovnaráðið kann ráða kommunum og landi til at seta í verk royndarvirksemi, menningarvirksemi og granskingarætlanir viðvíkjandi dagstovnaøkinum. Dagstovnaráðið kann eisini sjálvt taka mál upp.
Stk. 3. Í Dagstovnaráðnum eru nýggju umboð, sum verða vald soleiðis:
1) Kommunufelagið velur trý umboð, av hesum minst eitt við námsfrøðiligari útbúgving og royndum innan dagstovnaøkið, og eitt foreldraumboð,
2) Mentamálaráðið velur eitt umboð við námsfrøðiligari útbúgving og royndum innan dagstovnaøkið,
3) Námsvísindadeildin á Fróðskaparsetri Føroya velur tvey umboð við námsfrøðiligari útbúgving og royndum innan dagstovnaøkið,
4) Føroya Pedagogfelag velur tvey umboð við námsfrøðiligari útbúgving og royndum innan dagstovnaøkið, og
5) Javnstøðunevndin velur eitt umboð.
Stk. 4. Dagstovnaráðið skipar seg sjálvt og ger sjálvt sínar viðtøkur og sína fundarskipan.
Stk. 5. Umboðini verða vald fyri eitt trý ára tíðarskeið.
Stk. 6. Kommunufelagið er skrivstova Dagstovnaráðsins.
Uppgávur
§ 3. Kommunan kann geva børnum, sum búgva í kommununi, tilboð um pláss á dagstovni og dagrøkt og hevur ábyrgdina fyri virkseminum. Dagstovnur sambært hesi lóg er vøggustova, barnagarður, frítíðarheim o.a. Dagrøkt sambært hesi lóg er ansing av børnum í heiminum og á spælistovum.
Stk. 2. Dagstovnar og dagrøktir hava opið gerandisdagar í dagtímunum, men kommunan kann eftir tilmæli frá barnaverndarnevndini geva loyvi til, at dagstovnar kunnu hava opið alt samdøgrið ella í vikuskiftunum
Stk. 3. Landsstýrismaðurin ásetir nærri reglur um námsfrøðiliga stevnumiðið, starvsfólkasamanseting og virksemið á dagstovnum og dagrøktum.
§ 4. Foreldur ella verji at børnum søkja um dagstovna- ella dagrøktarpláss í tí kommunu, har barnið er skrásett búgvandi. Kommunan kann tó loyva barni pláss, sum ikki er skrásett í kommununi.
Stk. 2. Kommunurnar gera upptøkureglur, sum skulu góðkennast av landsstýrismanninum.
§ 5. 3) Børn við serligum tørvi hava rætt til tilboð um pláss á dagstovni og dagrøkt á jøvnum føti við onnur børn, sum búgva í kommununi, sambært § 3.
Stk. 2. Til børn við serligum tørvi verða veittar nøktandi hølisumstøður og námsfrøðilig tilboð.
Stk. 3. 2) Í ivamálum um tilboð skal veitast sambært hesi lóg, skal málið ávísast víðari til Almannaverkið, ið tekur avgerð.
Gjald
§ 6. Avvarðandi kommuna og foreldur rinda tær útreiðslur, sum standast av virkseminum sambært hesi lóg. Foreldragjaldið skal tó í mesta lagi vera 30% av rakstrarútreiðslunum.
Stk. 2. Húsaútreiðslur verða rindaðar av kommununi.
Stk. 3. Kommunan kann í samband við góðkenning av skipan sambært § 7, stk. 2, víkja frá gjaldsásetingini sambært hesi grein.
Stk. 4. 3) Serligar útreiðslur, ið standast av tilboðum sambært § 5, stk. 1 og 2, verða rindaðar av kommununi. Hesar útreiðslur ávirka ikki foreldragjaldið sambært stk. 1, 2. pkt.
4) § 6 a. Fíggjarligt frípláss, antin fult ella partvíst, kann veitast foreldrum, ið ikki sjálvi megna at rinda útreiðslurnar sambært hesi lóg. Útreiðslur fyri fíggjarligt frípláss verða rindaðar av avvarðandi kommunum.
Stk. 2. Landsstýrismaðurin ásetir nærri reglur um fíggjarligt fríplásss aftaná at hava ráðført seg við kommunurnar.
Stovnan av dagstovni og dagrøkt
§ 7. Dagstovnar og dagrøktir kunnu stovnsetast av kommununi sbr. hesi løgtingslóg. Landsstýrismaðurin skal kunnast um stovnsetanina.
Stk. 2. Kommunan kann geva øðrum t.d. fyritøkum og stovnum loyvi til at stovnseta dagstovn treytað av, at allar ásetingar í hesi lóg verða fylgdar.
Stk. 3. Áðrenn stovnsetan av dagstovnum og dagrøktum skal kommunan hava góðkenning frá neyðugum myndugleikum sambært aðrari lóggávu.
§ 8. Til tess at røkja tað dagliga arbeiðið, setir kommunan ein leiðara fyri dagstovnin ella dagrøktarskipanina við námsfrøðiligari útbúgving. Leiðari fyri sjálvsognarstovn verður settur av nevndini fyri stovnin. Starvið skal lýsast leyst alment.
Stk. 2. 2) Í serligum førum kann kommunan í tíðaravmarkað skeið víkja frá kravinum um, at leiðarin skal hava námsfrøðiliga útbúgving. Landsstýrismaðurin kann í kunngerð áseta reglur, sum heimila kommununum í heilt serligum førum at geva varandi undantaksloyvi frá útbúgvingarkravinum.
Stk. 3. Kommunan setir onnur fólk í starv eftir tilmæli frá leiðaranum. Størvini skulu lýsast leys alment.
Stk 4. Starvsfólkabýtið á dagstovnum skal í minsta lagi verða 2/3 til námsfrøðingatímar og í mesta lagi 1/3 til hjálparfólkatímar. Í serligum førum kann landsstýrismaðurin víkja frá hesum kravi.
§ 9. Fyri hvønn dagstovn og hvørja dagrøktarskipan, tó ikki sjálvsognarstovnar, skal veljast eitt foreldraráð, sum gevur leiðaranum ráð og vegleiðing. Ráðið skal arbeiða fyri at bøta og styrkja um samstarvið ímillum foreldrini, stovnin og kommununa.
Stk. 2. Leiðarin tekur stig til, at eitt ráð verður sett.
Stk. 3. Í ráðnum skulu vera 3 – 5 limir, sum verða valdir fyri 2 ár ísenn. Fyri hvønn lim verður ein varalimur valdur.
Stk. 4. Ráðið skal vera umboðað av foreldrum sum hava børn á dagstovnunum ella í dagrøktarskipanini.
Stk. 5. Kommunan ger viðtøkur fyri virksemi ráðsins.
Eftirlit
§ 10. Kommunurnar hava eftirlit við dagstovnum og dagrøktum.
Stk. 2. Landsstýrismaðurin hevur yvirskipaða eftirlitið við, at kommunurnar umsita dagstovnar og dagrøktir sambært hesi lóg.
Stk. 3. Kommunan ella landsstýrismaðurin kann steðga virkseminum á einum dagstovni ella dagrøkt, um krøvini í lógini ikki verða hildin.
Stk. 4. Landsstýrismaðurin ásetir nærri reglur um eftirlit.
Kærumøguleiki
§ 11. 2) Fyrisitingarligar avgerðir, tiknar av kommununi sambært hesi løgtingslóg, kunnu kærast til landsstýrismannin. Tó ber ikki til kæra avgerðir í setanarmálum ella starvsfólkamálum fevndar av § 8, stk. 1 og 3.
Stk. 2. Kærast skal innan 4 vikur eftir, at kærarin hevur skrivliga fingið fráboðan um avgerðina.
Stk. 3. Landsstýrismaðurin kann víkja frá kærufreistini, um serligar umstøður gera seg galdandi.
Stk. 4. Landsstýrismaðurin kann áseta, at heimildin hjá landsstýrismanninum eftir stk. 1 verður løgd til eina kærunevnd.
Gildiskoma og skiftisreglur
§ 12. Hendan løgtingslóg kemur í gildi tann 1. juli 2000.
Stk. 2. Dagstovnar og dagrøktir, sum sett eru á stovn sambært § 32 í barnaforsorgarlógini, halda fram og verða rikin sambært hesi lóg.
Tórshavn, 10. mai 2000
Anfinn Kallsberg (sign.)
løgmaður
1) Inngangurin til løgtingslógina varð strikaður við løgtingslóg nr. 45 frá 30. apríl 2018.
2) Broytt við løgtingslóg nr. 45 frá 30. apríl 2018.
3) Broytt við løgtingslóg nr. 152 frá 20. desember 2005, har § 2 ljóðar soleiðis: “Stk. 1. Henda løgtingslóg kemur í gildi 1. apríl 2006. Stk. 2. Ásetingin í § 6, stk. 4 verður galdandi frá 1. januar 2006, tó við tilvísing til ásetingina í § 17, stk. 2 í lóg um almenna forsorg viðvíkjandi børnum við serligum tørvi, ið hava ella fáa ansing í kommunalari ansingarskipan, inntil 31. mars 2006. Peningurin, ið Almannastovan leggur út fyri kommunurnar í tíðarskeiðnum 1. januar til 31. mars 2006, verður afturhildin umvegis Føroya Gjaldstovu.”
4) Broytt við løgtingslóg nr. 38 frá 9. mai 2006, har § 2 ljóðar soleiðis: “Henda løgtingslóg kemur í gildi dagin eftir, at hon er kunngjørd, og hevur virknað frá 1. januar 2006.”


text:
[This text is not available in English]
Sunnudagin 12. august 2018 verður skipað fyri BankNordik-Open golfkapping á golfbreytini á Glyvursnesi.
Kappingin verður skipað sum ein einstaklingakapping, sum samstundis eisini er ein liðkapping. Spælt verður við fullum handikappi. Spælt verður í tveimum, soleiðis at vinningur eisini verður latin tí leikara, sum hevur flest stig eftir 9 teimum fyrstu holunum. Meðan viningar verða latnir teimum trimum bestu, ið hava flest stig eftir 18 holum.
BankNordik stuðlar kappingini við at lata øllum luttakarum eina eskju við BankNordik-bóltum. Harafturframt letur BankNordik teimum bestu í einstaklinga-kappingini góðar vinningar.
Eisini verða vinningar latnir luttakarunum á vinnandi liðnum, umframt at aðrir smærri vinningar verða latnir eftir ávísum treytum í sjálvum spælinum.
Umboð fyri BankNordik letur vinnarunum vinningarnar eftir lokna kapping.
BankNordik ynskir við hesum at stuðla golfítróttini, sum fólk í øllum stigum á lívsleiðini kunnu luttaka í. Runt allan heimin er áhugin fyri golfítróttini sera skjótt vaksandi. Tey íðkandi ganga nógv, og mýkja samstundis so at siga alt likamið tá spælt verður.
Kappingin er fyri øll, sum við einum galdandi handikappprógvi, kunnu vísa at hava eitt handikapp, sum er 54 ella lægri.
Tey, ið hava áhuga at luttaka, skulu senda eitt SMS til 290859 ella teldupost til: hph@lv.fo í seinasta lagi fríggjakvøldið tann 10. august kl. 20.00.
Luttøkugjaldið er kr. 100,00.


text:
KRIS er ein hjálparfelagsskapur, sum hevur til endamáls geva tí kynsliga misnýtta vegleiðing og hjálp, og at upplýsa um kynsligan ágang. KRIS hjálpir og stuðlar ungum og vaksnum, ið hava verið fyri kynsligum ágangi, og næstringum teirra.
KRIS upplýsir um kynsligan ágang og um fyribyrging ímóti kynsligum ágangi, og arbeiðir málrættað við at gera tey, ið hava verið fyri kynsligum ágangi, før fyri at liva eitt vanligt lív og geva teimum vónina aftur um eina betri framtíð
Upplýsingarátak í Grønlandi
Vit gleðast um, at ST og hjálpar felagsskapurin fyri børn, Unicef, varpa ljós á og eru farin undir eitt upplýsingar átak í Grønlandi, har málið er at bróta tøgnina um kynsligan ágang og at læra fólk at síggja tekin um ágang og seta orð á ágangin
Stúran er um støddina av kynsligum ágangi og fyri umsorganarsvíki hjá grønlendskum børnum.Hetta varð staðfest í september í fjør, tá Grønland, Føroyar og Danmark vóru til próvhoyring í Barnaráðnum hjá ST í Genéve, um hvussu tað gongur við at tryggja børnum teirra rættindir.
Í oktober í fjør almannakunngjørdi ráðið eina røð av niðurstøðum og viðmælum um, hvussu rættindi hjá børnunum kunnu verða betri tryggjaði – bæði í Danmark, Føroyum og Grønlandi
Upplýsingarátak í Føroyum
KRIS hevur arbeitt við seinárinum innan kynsligan ágang síðan ár 2000, og er nógv hent hesi árini. Tað eru nógv, sum hava brotið tøgnina og sagt frá um hvussu tey hava fingið hjálp frá KRIS.
Umleið 150 menniskju, yvir 18 ár, venda sær til okkara um árið. Hetta eru menniskju, sum stríðast við seinárin av kynsliga áganginum, sum tey hava verið fyri sum børn.
Vit eiga at hugsað um avleiðingarnar av hesum øgiligu gerðum, sum børnini hava verið fyri. Hesin ágangurin fevnir ikki bara um tann, sum er misbrúktur, men breiðir seg sum ringar í vatninum í alla familjuna og alt nærumhvørvið.
KRIS, arbeiðir málrættað móti eini 0-hugsjón. Tí halda vit, at tað er sera umráðandi at gera átøk, har sjóneykan verður sett á tey vaksnu, sum hava við børn at gera – bæði foreldur, fakfólk og onnur. Í hesum sambandi kunnu vit siga frá, at KRIS er í holtur við at umseta og geva út upplýsandi tilfar, sum skal latast til stovnar, felagsskapir og onnur, sum arbeiða við børnum. Eisini er okkara ynski, at kunna koma á stovnar, skúlar, felagsskapir og undirvísa í tí truplu handfaringini, tá tað ræður um evnið kynsligur ágangur.
Í samráð við SMISO Hordaland, hava vit nomið okkum kunnleika og førleika til at undirvísa yrkisfólki í fyribyrging av kynsligum ágangi. http://smiso-hordaland.no
Grein 19 í Barnarættindasáttmálanum:
- 1. Luttakaralondini skulu seta í verk øll hóskandi lóggávulig, fyrisitingarlig, samfelagslig og útbúgvingarlig tiltøk til at verja barnið fyri øllum sløgum av kropsligum ella sálarligum ágangi, skaða ella misnýtslu, vanrøkt ella vanrøknari viðferð, harðskapi ella úrnýtslu, m.a. kynsligari misnýtslu, meðan foreldrini, verjin ella onnur hava barnið undir hond.
- Slík verndartiltøk eiga í hóskandi mun at fevna um munagóðar leiðreglur, eins væl og um at búgva til virkisætlanir, sum kunnu veita tann neyðuga stuðulin til barnið og til teirra, sum hava barnið undir hond, sum til onnur sløg av fyribyrgingum og eyðmerkingum, fráboðanum, tilvísingum, kanningum, viðgerðum og framhaldsviðgerðum av tilburðum av harðskapi ímóti børnum, sum greitt er frá omanfyri og um neyðugt til rættarsókn.
Kynsligur ágangur skal ongantíð góðtakast, og málið hjá okkum má vera, at í Føroyum skal eingin vera fyri kynsligum ágangi. Og fyri tey, sum hava verið fyri ágangi, eiga vit at gera alt, vit eru før fyri, til tess at bøta um árinini. Latið okkum sum land taka hetta álvarsmál upp. Latið okkum saman taka okkum betri av okkara børnum, ungu og vaksnu.


text:
Føroysk lýsingavinna er ótrúlig. Og tá hugsi eg ikki tann patetiska tanka, sum ofta er frammi, at eingin annar enn vit gera føroyskar lýsingar. Tað er ein bílig umbering at traðka á altjóða pallin við onkrum jánkasligum, sum tú veitst ikki tolir miskunarleysa pallljósið. Men so er ikki her. Hetta er stevfast sannførandi.
Í mínum filmiska heila geri eg eina beina kopling frá Ernst í leiklutinum sum dekadentur operasangari í Føroyum í dag til italska satirufilmin La grande bouffet, sum Marco Ferreri (1928-1997) gjørdi í 1973. Tey í ikki minna dekadenta Filmsfelagnum savnaðust um filmin hjá Paula í Sjónleikarhúsinum eini tíggju ár seinni ella so.
Gamaní er átuvombin hjá Ernst ikki so víðfarin sum hjá italsku ríkmonnunum, sum á søguliga filminum gjørdu av at eta seg av verðini, meðan vit hoyra hundar og horur geva barkaljóð frá sær uttan fyri fokus í søguni. So djúpfallin er milda nýsatiran úr Miklagarði ikki.
Saman við Bónus og Mylnuni hevur Miklagarður fingið samstarv við KovboyFilm at gera hesa stílistiskt gjøgnumførdu lýsing av konsumvørum frá Gestus til føroyska marknaðin. Ein partur er gjørdur in-house, sum tey siga í handilsvinnuni, og upplýsa, at ein framhaldslýsing kemur longu mánadagin. Um handilsvøran Gestus stendur mát við listaliga avrikið veit eg ikki, men miðlaða úrslitið í sjálvum sær kann eg ikki annað enn stórfagnast um.
Fyrst í eminent sannførandi spælinum hjá Ernst, ið stásklæddur situr fyri borðendanum sum Burt Lancaster í Il Gattopardo meðan fýrbein renna á borðinum og ein gullfiskur er í glasinum innan svølgt verður. Spillivandi og einki feyk. Men tað, sum ber øllum, er teksturin. Eitt ovfarakátt borðvers av teim sniðfundiga stevføstu, sum bara ein pennur í landinum kann siga fram fyri seg uttan íhald. Vanliga á Doktaragrund á ólavsøku, men í hesum føri við sannførandi operarøddini á Ernst sum instrumenti. Framúr, Carl Jóhan og væl afturkomin!
Umframt hesar ítøkiligu frásøgulutir, rødd, tekst og borðbúnað, er myndaavrikið tað besta, sum Filmsføroyar kunnu bjóða. Hvør lutur í livandi fokus. Einasta eg kann fílast á, er longdin - ein minuttur og nítjan sekund. Er hetta ein ov long reklama? Og eru føroyskar lýsingar, ofta frá fakfeløgum, ið er um at kódna í pengum, og sum nú síggjasta í biografi, alt ov langar? Ella er longdin boð um, at tað er ov bíligt at gera lýsingar og fáa tær vístar í fullari longd í biografi? Kanska er vert at hvessa saksin, tit lýsingafólk!
Og so tekur røddin á Thomasi um endan. Valaverk, vist og satt!


text:
Orð: Oswald Jeffrey. Smith
Lag: Carl Harold Lowden
Týtt: Árni Jacobsen
Upprunaheiti: In God I trust
1. Á Gud eg líti, hann mær ei vil sleppa,
í farnu tíð á náði hans eg leit.
Um eg enn sveik, var hann tó altíð trúgvur,
at hond hans heldur, eg við vissu veit.
Niðurlag: Á Gud eg líti, Harrin ger meg sterkan,
til eg í dýrd hans andlit skjótt skal sjá.
Hann er í lívi mínum øll mín gleði
og broytist ei – eg tí hann líti á.
2. Á Gud eg líti, náðin er nóg mikið,
míns lívsins tørv hann nøktar dag um dag.
Í hjarta mínum ævigt búgv hann eigur,
mítt lív, mín styrki og mítt hvíldarstað.
3. Á Gud eg líti – lív mítt brátt er farið,
men lív í honum aldri enda fer.
Hann, sum er leiðin, sannleikin og lívið,
tók búgv í mær – mítt lív nú ævigt er.


text:
Ovari Vegur - Toftavegur 2. byggistig - sáttmáli undirskrivaður Framhald av vegarbeiðinum á Ovara Vegi og Toftavegi heldur nú fram. Tá 2. byggistig av hesum vegarbeiði varð liðugt projekterað, bað kommunan um tvey framíhjá boð.
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"I don't know the key to success, but the key to failure is trying to please everybody." -Bill Cosby


text:
Stór norðurlendsk skúlastjóraráðstevna í Føroyum
mentan25-09-2018 - 13:34 - Jóanis Nielsen
MMR.FO skrivar:
Í hesum døgum hittast umleið 80 skúlastjórar úr Føroyum, Íslandi, Svøríki, Danmark, Finnlandi og Írlandi í Føroyum.
Talan er um eitt samstarv millum skúlastjórar og embætisfólk í skúlafyrisitingini í Norðurlondum og Írlandi, nevnt “Kurs 21 Nord”, sum byrjaði í 2002.
Limirnir í samstarvinum hittast á hvørjum ári, og ymsu luttakandi londini skiftast um at vera vertir.
Endamálið við samstarvinum er at menna skúlarnar í Norðurlondum, bæði saman og hvør sær, umframt at skapa sambond millum skúlaleiðarar í ymsu londunum.
Serligur dentur verður lagdur á at kunna um nýggjastu rákini innan undirvísing og námsfrøði, og kunnað verður eisini um undirvísingarskipanirnar í ymsu londunum, hvørji átøk londini hava sett í verk á skúlaøkinum í seinastuni - og hvørjar eftirmetingar, londini hava gjørt.
Í ár eru føroyingar vertir, og skúlastjórarnir byrjaðu í gjár vitjanina í Suðuroynni, har Magni Mohr helt fyrilesturin “Týdningurin av at leggja til rættis venjing í skúlunum – ávirkan á heilsu, trivnað og læring”. Seinnapartin varð vitjað á Ítróttarháskúlanum í Vági.
Í Havn fer Jóhannes Miðskarð at umrøða úrslit frá eini granskingarverkætlan um námsfrøðiliga leiðslu í føroyskum fólkaskúlum og at seta granskingarúrslitini í samband við hugtakið “professionellur lærifelagsskapur”.
Eisini vitja tey á Glasi og á Skúlatrøð, umframt at tey fáa kunning um spildurnýggja, føroyska eftirmetingartilfarið í byrjanarundirvísingini, sum Gunvør Højgaard og Osvald Jacobsen hava ment til innskúlingina.
Í dag verður eisini ein gestaframløga, tá finsku umboðini fara at greiða føroyskum myndugleikum frá teirri finsku skúlaskipanini.
Útlendsku gestirnir fara avstað aftur hósmorgunin.


text:
Orð: Ora Samuel Gray
Lag: Charles Howard Marsh
Týtt: Victor Danielsen
1. Harrin, við grøvina stendur hann,
grætur, men veit, at hann frelsa kann;
takið frá grøvini steinin nú burt,
og reisa hin deyða hann skal!
Niðurlag: Burt steinin tóku tey,
sum Harrin teimum beyð,
og Lazarus hann reisir upp úr grøvini;
áh, Harri, ger í dag
tað verk á hesum stað,
frels dýrabarar sálir her úr syndini!
2. Jesus við sál tína talar stilt,
spyr, hví tú bíða so leingi vilt,
meðan so mong leggja byrðina av
og finna sín frið við hans kross.
3. Jesus á hjørtuni kallar nú,
ófrelsta sál, áh, hví ivast tú?
Vakna úr syndini, sov ikki meir,
tí Jesus skal frelsa í dag!


text:
Vegna vegarbeiði frá omankoyringini til Heygtún og út til Heygabrekku er neyðugt at stongja vegastrekkið, soleiðis at eingin gjøgnumkoyring verður eftir Ovara Vegi. Fyribils verður eingin gjøgnumkoyring frá í dag 2. mai 2017 og fram til fríggjadagin 19. mai
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
Tað er tápulig gudsdýrkan at gera gudstænasturnar meiri umráðandi enn Guð.
William Shakespear


text:
Jógvan Hugo Gardar
02.01.2016 - 10:55
Marknaðurin hevur sum heild verið góður, tó sæst á tølunum, at kappingin í Russlandi er nakað harðari og sostatt er prísurin lækkaður, samstundis sum hann er hækkaður aðrasteðni. Komandi ár verður vænta at Russland aftur verður opið fyri øllum, og sostatt kann væntast at fyrimunurin hjá føroyskum alarum á hesum marknaði hvørvur.
Føroyskur laksur var í nógv ár ein vøru sum at kalla bara bleiv seld til marknaðir í Evropa. Seinnu árini er hetta nógv broytt, serliga eftir at bæði Kina og Russland hava stongd marknaliðini fyri norskum laksi. Samstundis hevði norskur laksur so høgan toll á USA-marknaðinum at føroyingar, skotar og kilenar hava havt møguleika at byggja sær hendan marknaðin.
Útflutningshagtølini hjá Bakkafrost vísa at mongdin tey selja til Evropa minkar alsamt. Fyrstu níggju mánaðirnar av 2014 fóru 46 prosent av Bakkafrost-laksinum til ES-lond. Hetta var í 2015 lækkað til 34 prosent. Marknaðirnir í USA og Asia lækkaðu úr 22 prosentum til ávikavist 18 og 14 prosent. Størst vøkstur er útflutningurin til Eystur-Evropa, og tá serliga Russland. Hesin útflutningurin hjá Bakkafrost fór úr tíggju prosentum til 34 prosent frá 2014 til 2015. Tað merkir at Eystur-Evropa nú er líka týdningarmikil, og kanska størri enn ES-marknaðurin.
Broytingarnar í útflutninginum til Kina, Russland og USA
Føroyski laksaútflutningurin til Kina fyrstu tíggju mánaðirnar í 2015, frá januar til oktober, minkaði í mongd, samanborið við útflutningin sama tíðarskeið í 2014. Hetta vísa tøl frá Hagstovuni.
Frá januar til og við oktober í ár blivu 6800 tons av laski útflutt, til ein meðal kiloprís á 37,18 krónur. Sama tíðarskeið 2014 blivu 8800 tons av laksi útflutt til Kina fyri ein meðalprís uppá 32,45 krónur fyri kilo. Besti mánaðin var august í ár, tá prísurin var í meðal góðar 42 krónur fyri kilo.
Í tíðarskeiðnum frá januar til oktober í 2015 útfluttu føroyskir alarar 18600 tons av laksi til Russlands. Hetta er meir enn ein tvífalding frá sama tíðarskeiði í 2014, tá útflutningurin var 8600 tons, ella neyvt 10.000 tons lægri enn í 2015.
Meðalprísurin í ár hevur verið 40,6 krónur fyri kilo. Besta prísin fingu alararnir í januar, tá russar rindaðu í meðal 51,1 krónur fyri kilo teir innfluttu úr Føroyum. Í 2014 var meðalaprísurin 45,7 krónur fyri kilo. Bestu mánaðirnir vóru august og september, tá russar rindaðu ávikavist 55,1 og 50,7 krónur fyri kilo.
Frá januar til oktober í 2015 sendu føroyskir alarar knøpp 10.000 tons av laski til USA, samanborið við 12800 tons sama tíðarskeið í 2014. Í 2014 rindaðu amerikanarar í meðal 44,18 krónur fyri kilo av føroyskum laksi, meðan meðalprísurin frá januar til oktober í ár hevur verið 47,18 krónur.
Vøkstur uttanfyri Evropa
Regin Jacobsen, forstjóri á Bakkafrosti, sigur í samrøðu við Fiskur.fo, at marknaðurin sum heild var góður í 2015. Kappingin broytist alla tíðina, og seljararnir noyðast at finna nýggjar møguleikar so hvørt.
- Sum heild er føroyskur laksur væl umtóktur á marknaðinum, hetta skyldast ikki minst at føroyskur laksur hevur ein serstakan smakk, at føroyskur laksur hevur nógv hægst innihald av marinum rávørum í fóðrinum, góðari heilsustøðu í føroysku alivinnuni, munagóðari marknaðarføringav føroyskum laksi sum ikki minst skildast at føroyska alivinnan er mest konsoloderaða vinnan í alivinnuhøpi í heiminum, og sostatt hevur megnað at samskipa seg betur enn aðrastaðni, sigur Regin Jacobsen.
Marknaðurin í Evropa er tann sum er vaksin mest í 2015, hetta er mest týðandi laksamarknaðurin, men føroyskir alarar vaksa meir uttanfyri Evropa.
- Føroyskur laksur hevur havt stórst framgongd á øðrum marknaðum, men hetta skyldast eina mest at vit hava havt størri fokus á at vaksa uttanfyri Evropa, sigur stjórin á Bakkafrosti.
Følsk skjøl forstýra í Kina
Sum vit skrivaðu um jólini, so hava føroyskir alarar farna árið lagt til merkis at teir hava møtt laksi á kinverska marknaðinum sum skal eitast at vera føroyskur, men sum vísir seg at vera seldur við følskum skjølum.
- Nógvar hóttanir eru, og fyri føroyskan laks er ein nýggj hóttan komin á kinesiska marknaðinum í 2015. Hetta er falskur uppruni. Samlaða mongdin av laksi, sum verður smugla inn í Kina við følskum føroyskum pappírum er størri enn samlaða mongdin av veruligum føroyskum laksi, sigur Regin Jacobsen..
Almennu tølini siga, at fyrstu átta mánaðirnar vóru 11.017 tons eru innflutt úr Føroyum til Kina. Veruliga sølan av laksi úr Føroyum til Kina í hesum tíðarskeiði var 4.113 tons. Tað vil siga at 6.904 tons vóru innflutt til Kina við følskum føroyskum pappírum.
- Hesin laksur verður vanliga umpakkaður í til dømis Hong Kong og ummerktur við til dømis Bakkafrost-uppruna og etikettum - og seldur inn til Kina. Fyri Bakkafrost merkir hetta at vit kappast við egi vørumerki fyri bíligari prís - og verri góðsku, sigur Regin Jacobsen.


text:
Fólkavøksturin fyrsta ársfjórðing í ár var 26 fólk fleiri enn fyrsta ársfjórðing í fjør. Hettar skal tó ikki skiljast soleiðis at fólkavøksturin er vaksandi. Fyri tað fyrsta vóru vit 31 fólk færri fyrsta apríl í ár enn vit vóru fyrsta apríl í fjør. Orsøkin er at umleið ein triðingur færri deyðsføll vóru fyrsta ársfjórðing í ár samanborið við sama tíðarskeið í fjør. Nettoflytingin var hin sama, 24 fólk, og talið av nýføðingum var trý færri enn í fjør.
Fleiri íbúgvahagtøl eru at finna í hagtalsgrunninum


text:
Týtt: Victor Danielsen
1. Jesus, mítt lív, Jesus, mín lyst og gleði,
Jesus, mín troyst í hørðu royndartíð,
Jesus, tann grund, har mína vón eg byggi,
Jesus, mín styrki, mín hvíld gjøgnum lívsins stríð!
Hygg, syndari,
í Getsemane
Jesu kvøl og angist, sveitta hans og sorg!
Tað var fyri teg, júst fyri teg, hann doyði,
fyri at vinna tær ein bústað í ljósins borg.
2. Hoyr Jesu róp: Fullgjørt er alt! tað ljóðar –
áh, hvør ein sigur, myrkrið vunnið er,
náðin er frí, hvør tann, sum vil, hann komi,
komi og drekki hitt frelsandi lívsvatn her!
Sál, drálar tú,
ivast tú nú?
Áðrenn ov seint verður, far í Jesu favn!
Kom, júst sum tú ert, skyldigur, veikur, armur,
stýr undan ódnini inn í hina tryggu havn!
3. Tá ið so skjótt stríðið á jørð er liðugt,
og tú skalt stíga yvir deyðans flóð,
Jesus er nær, hann heim til sín teg tekur,
har skalt tú gleðast, har hvíla skal sálin móð.
Lovsongur har
ljóðar mót tær,
øll tey frelstu syngja, tú skalt syngja við;
har skal ei synd, sorg ella saknur kennast,
alt andar lukku, sælu og gleði og frið.


text:
Sniffilin Nói finnur eitt grátandi risaskrímsl úti í skóginum. Tí noyðist heimkæri Nói við vinum sínum út á eina langa ferð at loysa gátuna um skrímslið, og lílti sniffilin noyðist at vera djarvari, enn hann vanlig er.
Bókin er ein sonn fragd fyri eygu og oyru, skrivað við einum inniligum tóna, sum egnar seg væl til at lesa upp fyri smáum børnum. Samstundis er søgan myndprýdd av einum av fremstu listafólkum okkara, Edward Fuglø, og sigast má, at hetta er hann sloppin væl frá. Bókin er prýdd við stórum myndum og vignettum, og høvuðslitirnir eru bjart reyðir, grønir og gulir.
Aftur